Diari Oficial de la Generalitat Valenciana


Sumari del DOGV 3746, del 10-05-2000 (2000/3257)

Convocatòria i bases específiques per a la provisió d'una plaça d'auxiliar d'Administració General.
---------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3257


Data del document
:   31-03-2000

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * administració local
    * professió administrativa
    * concurs administratiu

Convocatòria i bases específiques per a la provisió d'una plaça d'auxiliar d'Administració General. [2000/X3257]
  
Convocatòria i bases específiques, aprovades per Resolució de l'Alcaldia, de data 31 de març de 2000, que han de regir el procés selectiu per a la provisió per promoció interna d'una plaça d'auxiliar d'administració general, vacant en la plantilla del personal funcionari d'aquest ajuntament:
  
1. Denominació de la plaça: auxiliar d'administració general.
  
2. Naturalesa: funcionari de carrera, grup D, escala d'administració general, subescala auxiliar.
  
3. Nombre de places: una (1), de promoció interna per a funcionaris d'aquest ajuntament del grup E, pertanyents a l'escala d'administració especial, agutzils, que tinguen una antiguitat d'almenys 2 anys.
  
4.Titulació exigida: graduat escolar o equivalent.
  
5. Tribunal específic: assessors del tribunal que podran assistir a la sessió amb veu però sense vot:
  
- un especialista de valencià.
  
6. Sistema de selecció: concurs-oposició.
  
7. Drets d'examen: 3.000 PTA.
  
8. Concurs de mèrits.
  
8.1. Experiència professional:
  
- Per cada any de serveis com a agutzil a l'Ajuntament de Mislata, fins a un màxim de 5 punts, 0,25 per any.
  
- Per cada any de serveis com a agutzil en una altra administració pública, fins a un màxim de 2,5 punts, 0,10 per any.
  
8.2. Coneixement de valencià:
  
S'acreditaran mitjançant certificats expedits per la Junta Qualificadora de Coneixements de Valencià:
  
- Coneixement oral 0,75 punts
  
- Elementa 1 punt
  
- Mitjà 2 punts
  
- Superior 3 punts
  
8.3. Cursos realitzats
  
Per la realització de cursos organitzats per entitats públiques sobre matèries relacionades amb les funcions atribuïdes al lloc de treball i justificats mitjançant certificat de l'organisme que els haja impartit, fins a un màxim de 3 punts:
  
- De 100 o més hores, 2 punts
  
- De 75 o més hores, 1,5 punts
  
- De 50 o més hores, 1 punt
  
- De 25 o més hores, 0,50 punts
  
- De 15 o més hores, 0,20 punts
  
9. Exercicis de l'oposició
  
9.1. Exercicis obligatoris i eliminatoris
  
Primer exercici. Consistirà en un qüestionari de preguntes amb respostes alternatives sobre els temes que componen el temari, amb un mínim de 50 preguntes. La penalització consistirà a descomptar una pregunta encertada per cada tres preguntes errònies.
  
Segon exercici. Consistirà a desenvolupar per escrit, durant un període màxim d'una hora, un tema assenyalat pel Tribunal immediatament abans del començament de l'exercici, relacionat amb el programa de la convocatòria; el tema se seleccionarà pel tribunal per sorteig realitzat immediatament abans del començament de l'exercici, entre els proposats pels seus membres. Es valoraran els coneixements del tema, el nivell de formació general, la composició gramatical i la claredat en l'exposició.
  
Tercer exercici
  
- Primera part. Obligatòria i eliminatòria. Consistirà en una prova pràctica, sobre utilització de Word 7.0. Es puntuarà fins a un màxim de 5 punts, i seran eliminats els aspirants que no obtinguen un mínim de 2,5 punts.
  
- Segona part. Obligatòria i no eliminatòria. Consistirà en un exercici o exercicis pràctics sobre maneig d'Excel i/o Access, es valorarà fins a un màxim de 5 punts.
  
9.2. Exercici obligatori i no eliminatori.
  
Quart exercici. Consistirà en la realització de dues proves:
  
- Coneixement oral de valencià, mitjançant lectura d'un text elegit pel tribunal i conversa sobre aquest (es puntuarà fins a un màxim d'1 punt);
  
- Coneixement escrit de valencià, mitjançant una traducció del valencià al castellà (que es puntuarà fins a un màxim d'1 punt) i del castellà al valencià (que es puntuarà fins a un màxim d'1 punt), d'un text elegit pel tribunal, durant un temps màxim de 40 minuts. La qualificació global d'aquest exercici serà de 0 a 3 punts.
  
Matèries comunes:
  
Tema 1. La Constitució Espanyola de 1978. Estructura i principis fonamentals.
  
Tema 2. Organització territorial de l'Estat. Principals institucions de l'Estat.
  
Tema 3. Els estatuts d'autonomia: el seu significat. Institucions de la Generalitat Valenciana.
  
Tema 4. L'administració pública en l'ordenament jurídic espanyol. Administració de l'Estat. administracions autònomes. Administració local. Administració institucional i corporativa.
  
Matèries específiques d'aprofundiment en matèries comunes:
  
Tema 1. El municipi: competències. El terme municipal. Organització municipal. Ordenances i reglaments de les entitats locals. Classes. Procediment d'elaboració i aprovació.
  
Tema 2. La funció publica local i la seua organització. Drets i deures dels funcionaris públics locals.
  
Tema 3. Els béns de les entitats locals. El domini públic i el patrimoni privat de l'administració.
  
Tema 4. Formes de l'acció administrativa. L'activitat de foment. L'activitat de policia. Els serveis públics.
  
Tema 5. La intervenció administrativa local en l'activitat privada. Procediment de concessió de llicències.
  
Tema 6. Els pressupostos locals. La gestió tributària local: concepte i abast. Les competències de l'Estat i de la Generalitat en matèria de gestió tributària local.
  
Matèries específiques relacionades amb el lloc de treball:
  
Tema 1. Informació i participació ciutadana. Atenció al públic. Els serveis d'informació administrativa. El Registre Municipal d'Associacions. Drets del ciutadà en les seues relacions amb l'administració.
  
Tema 2. El procediment administratiu. Concepte i regulació. Les fases del procediment administratiu. El llenguatge administratiu. La Llei d'Ús i Ensenyament del Valencià. El registre d'entrada i eixida de documents.
  
Tema 3. Els recursos administratius. Els recursos administratius contra els actes de les entitats locals sobre aplicació i efectivitat dels tributs locals. El recurs contenciós administratiu.
  
Tema 4. La població municipal: l'empadronament. Concepte d'arxiu. Classes d'arxiu. Criteris d'ordenació de l'arxiu.
  
Tema 5. Concepte i classes de documents. L'expedient administratiu. Informes, escrits, oficis de remissió, notificacions, publicacions i comunicacions. Certificats: classes i procediment d'expedició.
  
Tema 6. Resolucions i acords. Sessions d'òrgans col·legiats: convocatòria i actes. Llibres d'actes i de resolucions.